b'\n_START_ARTICLE_\nTransvaal\n_START_PARAGRAPH_\nTransval je provinca na severozahodu Republike Ju\xc5\xbene Afrike. Staroselci so bili Afri\xc4\x8dani iz plemena Ndebele. Prvi belci so se naselili leta 1842, vodil pa jih je Andries Potgieter. Leta 1848, ko si je Zdru\xc5\xbeeno kraljestvo priklju\xc4\x8dilo Svobodno dr\xc5\xbeavo Oranje, je mejno reko Vaal prestopilo \xc5\xa1e ve\xc4\x8d Burov, ki jih je vodil Andries Pretorius. Ndebeljski voditelj Mzilikazi je emigriral proti severu in Buri so s sporazumom Sand River (1852) dobili samoupravo. Leta si je Transvaal priklju\xc4\x8dilo Zdru\xc5\xbeeno kraljestvo, ki je posku\xc5\xa1alo uvesti federacijo, to je vodilo do prve burske vojne. Kot republika si je notranjo samoupravo Transvaal spet pridobil s pretorijsko pogodbo, ki je bila podpisana leta 1881. Ta je bila podpisana pod Krugerjavim predsedni\xc5\xa1tvom. Potem ko so leta 1886 na Witwatersrandu odkrili zlato, so Rhodes in drugi posku\xc5\xa1ali Transvaal zdru\xc5\xbeiti s Kaplandijo. Odrekanje politi\xc4\x8dnih pravic Burom in uvedba davkov za tuje delavce, ki so jim pravili uitlanderji, sta pripomogla k izbruhu druge burske vojne. Leta 1900 si je Transsval priklju\xc4\x8dilo Zdru\xc5\xbeeno kraljestvo, leta 1906 pa je dobil samoupravo. Pod ministrskim predsednikom Luisom Botho je leta 1910 postal ustanovna \xc4\x8dlanica Ju\xc5\xbenoafri\xc5\xa1ke unije.'